ดาวโจนส์ร่วงแรงกว่า165.14 จุด
หุ้นสหรัฐร่วงแรงหลังจีนขึ้นดอกเบี้ยเพื่อจำกัดอัตราเงินเฟ้อ ขณะที่ราคาน้ำมันดิ่งเกือบ 4 ดอลลาร์ ปรับลดในวันเดียวรุนแรงที่สุดในรอบกว่า 8 เดือน
20 ต.ค. 2553

หุ้นสหรัฐร่วงแรงหลังจีนขึ้นดอกเบี้ยเพื่อจำกัดอัตราเงินเฟ้อ ขณะที่ราคาน้ำมันดิ่งเกือบ 4 ดอลลาร์ ปรับลดในวันเดียวรุนแรงที่สุดในรอบกว่า 8 เดือน
มาตรการปรับลดอัตราดอกเบี้ยของจีนเป็นปัจจัยสำคัญที่ฉุดให้ตลาดหุ้นสหรัฐฯ ปิดตัวในแดนลบอย่างแรงเมื่อวันอังคาร(19ต.ค.) ท่ามกลางข้อมูลที่น่าผิดหวังของผลประกอบการของแอปเปิล       โดยดัชนีหุ้นดาวโจนส์ ลดลง 165.14 จุด (1.48 เปอร์เซ็นต์) ปิดที่ 10,978.55 จุด แนสแดค ลดลง 43.71 จุด (1.76 เปอร์เซ็นต์) ปิดที่ 2,436.95 จุด เอสแอนด์พี ลดลง 18.84 จุด (1.59 เปอร์เซ็นต์) ปิดที่ 1,165.90 จุด ขณะที่ราคาน้ำมันดิ่งเกือบ 4 ดอลลาร์ นับเป็นการปรับลดในวันเดียวรุนแรงที่สุดในรอบกว่า 8 เดือน หลังดอลลาร์แข็งค่าและจีนขึ้นดอกเบี้ยเพื่อชะลอการเติบโตทางเศรษฐกิจที่ร้อนแรงเกินไป       สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนพฤศจิกายน ลดลง 3.59 ดอลลาร์หรือ 4.32 เปอร์เซนต์ ปิดที่ 79.49 ดอลลาร์ต่อบาร์เรล คิดเป็นร้อยละที่ปิดลบในวันเดียวรุนแรงที่สุดนับตั้งแต่ช่วงต้นเดือนกุมภาพันธ์ ส่วนเบรนท์ทะเลเหนือลอนดอน งวดส่งมอบเดือนธันวาคม ลดลง 3.27 ดอลลาร์ ปิดที่ 81.10 ดอลลาร์ต่อบาร์เรล